**Indkaldelse til spisning og generalforsamling i** [**FrieKøge**](http://www.friekøge.dk)

**d. 18/5-2021 kl. 18-20 i Troldehøjen**

Grundet risikoen for Corona smitte, har bestyrelsen i [FrieKøge](http://www.friekøge.dk), tidligere, besluttet at udskyde den planlagte generalforsamling i foråret 2020 og igen i efteråret 2020.

Bestyrelsen håber og tror, at vi med de rette foranstaltninger og værnemidler, kan afholde generalforsamlingen på betryggende måde i foråret 2021.

Bestyrelsen vil derfor gerne indkalde til generalforsamling tirsdag d. 18/5 - 2021 kl. 18 til 20 i Troldehøjen, Tessebøllevej 1a, 4681 Herfølge.

Bestyrelsen har desværre oplevet en del uro og en del uheldig udvikling blandt de selvejende institutioner gennem de sidste par år. Vi har desværre oplevet at FrieKøge først er inddraget meget sent i forløbet og det har været umuligt eller meget svært at støtte.

Bestyrelsen oplever at det bla. kan skyldes at, mulighederne og styrken i FrieKøge ikke kendes tilstrækkeligt – især i de institutionsbestyrelser som ikke har direkte kontakt i FrieKøge bestyrelsen.

Bestyrelsen i FrieKøge vil derfor gerne skabe en bredere og mere direkte kontakt ud i alle medlemsinstitutionerne. Det kan dog kun ske hvis den enkelte institution vil prioritere det og indgå i et tættere samarbejde. Til denne generalforsamling vil vi gøre et nyt forsøg på at nå ud til alle.

Det vil bla. ske ved at vi invitere bredere og mere direkte og at generalforsamlingen blander det formelle med det uformelle.

Vi opfordrer derfor alle medlemsinstitutioner til at sende mindst 1 repræsentant for de ansatte og 1 repræsentant for forældrene.

Inden den formelle generalforsamling vil der ligeledes serveres en dejlig menu, som bruges på at hilse og præsentere sig for hinanden.

**Dagsorden på generalforsamlingen kl. 18,45 til 20,00 er efter vedtægterne:**

1. Valg af dirigent. (hvis nødvendigt)
2. Er generalforsamlingen indkaldt rettidigt?
3. Beretning.
4. Regnskab.
5. Vedtægtsændringer.
6. Forslag til bestyrelsen.
7. Valg til bestyrelsen

Forslag skal være formanden i hænde senest 8 dage før generalforsamlingen.

Bestyrelsen for FrieKøge